Voldemar Soiver
Voldemar Soiver (27. november 1927– 6. veebruar 1997) oli eesti klaasikunstnik. Voldemar Soiver lõpetas Eesti NSV Riikliku Kunstiinstituudi Maks Roosma õpilasena 1955. aastal. Ta töötas Järvakandi tehases, Tarbeklaasis, Djatkovo kristallitehases ja 1963–1967 tehases "Krasnõi Gigant". Alates 1967. aastast ja pensionile jäämiseni 1987. aastal, töötas Voldemar Soiver Penza kunstikooli õppejõuna. 1978. aastal toimus isikunäitus Penza kunstigaleriis.